OzLabs/hebrew-wiki-articles huggingface dataset:
וילקינסון סורד

וילקינסון סורד (באנגלית: Wilkinson Sword, חרב וילקינסון) היא חברה המייצרת סכיני גילוח וסכינים, שבעבר ייצרה חרבות. מוצרי של החברה, אשר נוסדה ב-1772 בלונדון, כללו אקדחים, חרבות, כידונים (עבור רובים) ומוצרים רבים כגון מכונות כתיבה, מספרי דשא, ומספרים. וילקינסון יצרה את מוצריה באנגליה במשך השנים במפעלים בצ'לסי, לונדון ואקטון. המפעל באקטון נסגר ויצור החרבות נפסק ב-15 בספטמבר 2005.

==היסטוריה==
וילקינסון סורד נוסדה בשנת 1772 על ידי הנרי נוק (Nock), יצרן רובים. בשנת 1804 מונתה החברה על ידי מלך אנגליה, ג'ורג' השלישי, ליצרנית הנשק המלכותית וג'יימס וילקינסון נהפך לשותפו של נוק לאחר נישואיו עם ביתו.

לאחר מותו של נוק ב-1805 ירש וילקינסון את העסק. וילקינסון הרחיב את העסק מיצור כידונים ליצור חרבות. ב-1879 עבר העסק לצ'לסי ונהפך לחברה פרטית בשם Wilkinson Sword Co Ltd. 

משנת 1890 הרחיבה החברה בהתמדה את מגוון מוצריה, ולקראת סוף המאה מכרה החברה מעל 5,000 מוצרים מכידונים וחרבות עד מכשירי גילוח לצוואר, וב-1898 הציגה החברה את מוצרה ה"חדש": "מכשיר הגילוח הבטוח".

במהלך מלחמות העולם, התמקדה החברה ביצור נשק. במלחמת העולם הראשונה התמקד יצור הנשק בכידונים וחרבות, ובמלחמת העולם השנייה התמקדה החברה ביצור מערכות הגנת אש אוויריות, סכיני קומנדו, ואפודי מגן ששווקו אף לצבא האמריקני. לאחר סיום המלחמה בעקבות חוסר במתכות יצרה החברה רק כלי עבודה לגן, וחזרה ליצור סכיני גילוח לאחר מכן. 

בשנת 1956 הציגה החברה את סכין הגילוח בעל הלהב הכפול העשוי מפלדת אל-חלד.

==מוצרים==
כיום החברה מתמקדת ביצור מוצרי גילוח ועיקר השוק שלה נמצא בבריטניה וגרמניה.
* סכיני גילוח רב פעמיים: סכין גילוח קלאסי בעל להב כפול (משני צדדיו), סכין גילוח בעל ציפוי "יהלום" (FX Diamond), סכין גילוח בעל 3 להבים גמישים (Xtreme 3), סכין גילוח בעל 3 להבים גמישים, ציפוי יהלום (Protector 3D Diamond), סכין גילוח בעל 4 להבים גמישים (Quattro), סכין גילוח בעל 4 להבים גמישים, ציפוי טיטניום (Quattro Titanium).
* סכיני גילוח חד פעמיים: סכין גילוח בעל להב בודד (Pronto), סכין גילוח בעל 2 להבים (Duplo), סכין גילוח בעל 2 להבים עם פס הגנה (Protector Express), סכין גילוח בעל 2 להבים (Extra 2 Sensitive), סכין גילוח בעל 3 להבים גמישים (Xtreme 3 Comfort Plus).
* מוצרים לגילוח: קצף גילוח, ג'ל לגילוח, סבון לגילוח, מברשות גילוח.

==קישורים חיצוניים==

* 

קטגוריה:גילוח
קטגוריה:מותגי קוסמטיקה
קטגוריה:תעשיית נשק בממלכה המאוחדת
דיילי תומפסון

פרנסיס מורגן איודלה "דיילי" תומפסון (באנגלית: Francis Morgan Ayodélé "Daley" Thompson, CBE; נולד ב-30 ביולי 1958), הוא אתלט אנגלי בעבר, הוא אלוף אולימפי פעמיים ברציפות (מוסקבה 1980 ולוס אנג'לס 1984) ואלוף עולם (הלסינקי 1983) ושיאן העולם בעבר בקרב עשר.

== ביוגרפיה ==
תומפסון נולד בנוטינג היל, לונדון הבן השני לאבא ניגרי ולאמא סקוטית. בגיל 7 נשלח לפנימייה סגורה בסאסקס לילדים "בעייתיים". אביו שהיה נהג מונית נורה למוות בסטריטהאם כאשר היה תומפסון בן 12. שאיפתו הראשונה הייתה להיות כדורגלן מקצועני אך שינה את מטרותיו לאתלטיקה.

תומפסון שבר את שיא העולם בקרב עשר ארבע פעמים. בפעם האחרונה, בתחרות האולימפית בלוס אנג'לס, העמיד אותו על 8847 נקודות. תוצאה זו נותרה בעינה כשיא עולם במשך תשע שנים וכשיא אולימפי במשך עשרים שנה. באולימפיאדת סיאול (1988) התחרה בניסיון להיות הראשון שזוכה במדליית זהב אולימפית שלישית בענף, אך סיים רק במקום הרביעי.

חוץ מתאריו האולימפיים היה תומפסון גם אלוף העולם (1983), אירופה (1982, 1986) ושלוש פעמים אלוף חבר העמים הבריטי (1978, 1982, 1986). הוא היה בלתי מנוצח בכל התחרויות בהן השתתף מ-1979 עד 1987.

יחסיו עם התקשורת הבריטית ועם הקהל ידעו עליות ומורדות. הם חיבבו את אישיותו כשהיא התבטאה בשריקת "אל, המלך נצור" על דוכן המנצחים בלוס אנג'לס, אך לא כשסירב לשאת את דגל הממלכה המאוחדת, בטקס הפתיחה של משחקי חבר העמים ב-1982. כשבחר בו ה-BBC לאישיות הספורט של אותה שנה, הוא קילל בשידור חי בנאום קבלת הפרס שלו. למרות תקריות אלה ואחרות, נראה שהממלכה סלחה לתומפסון, שכן העניקה לו תוארי "קצין" (1983) ולאחר מכן "מפקד" (2000) במסדר האימפריה הבריטית.

== ראו גם ==
* התפתחות שיא העולם בקרב עשר 

==קישורים חיצוניים==

* 

קטגוריה:אלופים אולימפיים: קרב-10 וקרב-5 (גברים)
קטגוריה:אלופי עולם באתלטיקה
קטגוריה:קצינים במסדר האימפריה הבריטית
קטגוריה:מפקדים במסדר האימפריה הבריטית
קטגוריה:אתלטים באולימפיאדת מונטריאול (1976)
קטגוריה:אתלטים באולימפיאדת מוסקבה (1980)
קטגוריה:אתלטים באולימפיאדת לוס אנג'לס (1984)
קטגוריה:אתלטים באולימפיאדת סיאול (1988)
קטגוריה:שיאני עולם בריטים: אתלטיקה
קטגוריה:אלופים אולימפיים בריטים: אתלטיקה
קטגוריה:אנגלים ממוצא ניגרי
קטגוריה:אנגלים ממוצא סקוטי
קטגוריה:אנגלים שנולדו ב-1958
גוודלחרה (מקסיקו)

גוודלחרה (ספרדית: Guadalajara) היא עיר במקסיקו, בירת מדינת חליסקו. העיר השנייה בגודלה במדינה לאחר מקסיקו-סיטי. נמצאת בצד המערבי של המדינה במרכז, ליד חוף האוקיינוס השקט. אוכלוסיית העיר מונה 1,495,189 איש, ויחד עם הערים הסמוכות כ-4,424,000 איש, נכון לשנת 2010. נקראת גם בשם חיבה: La Perla del Occidente (פנינת המערב), או Ciudad de las Rosas (עיר הוורדים).

==היסטוריה==
העיר נוסדה ב־15 בפברואר 1542 לפי פקודתו של קרל ה־5 מלך ספרד וקיסר הקיסרות הרומית הקדושה על ידי מושל החבל נוניו בלטראן דה גוסמאן (Nuño Beltrán de Guzmán) ובאטריס הרננדס בעמק אטמחק. העיר נקראה על שם העיר גוודלחרה בספרד. במקום שהעיר נוסדה עד אז התקיימו 3 כפרים אינדיאניים בשמות: נוכחסטלן, טונלה ולקוטן. מאז ייסודה שימשה כבירת מחוז גליסיה החדשה, שמושלו הראשון היה נוניו בלטראן עצמו, עד למלחמת העצמאות של מקסיקו ב־1810-1821.

העיר התפתחה מאז קבלת העצמאות של מקסיקו ומילאה תפקיד חשוב במהפכה המקסיקנית שהחלה ב־1910. מהעיר יצאו אמנים רבים וכן תורמים חשובים לפיתוח המדינה.

ב־22 באפריל 1992 התרחשו בעיר מספר פיצוצים במערכת הביוב עקב דליפת בנזין לתוכה. כ-200 איש נהרגו, 500 נפצעו, 15,000 נשארו ללא קורת גג ורחובות שלמים נמחקו.

בשנים האחרונות הפכה העיר למרכז תעשיית ההייטק במקסיקו הודות לרמה הגבוהה של מוסדות ההשכלה הגבוהה בה ולמאמצי הפיתוח של הממשל המקומי.

==תרבות==
העיר נחשבת למרכז התרבותי החשוב ביותר במקסיקו. מתקיים בה פסטיבל סרטים בינלאומי, פסטיבל ספרים והיא אירחה את המשחקים הפאן-אמריקאיים בשנת 2011. בגלל אופייה והארכטיקטוריה הקולוניאלית המאפיינת את מרכז העיר מושכת אליה העיר תיירים ומבקרים רבים.

ארצות הברית מקיימת קונסוליה כללית בעיר, בנוסף לשגרירות ארצות הברית במקסיקו סיטי.

==ארכיטקטורה==
השפעת הארכיטקטורה האירופאית על מבנים בעיר שנבנו בתקופה הקולוניאלית הספרדית ניכרת במרכז ההיסטורי המשלב מבנים נאו-קלאסיים עם סגנונות אחרים שמקורם אירופאי. בתקופות מאוחרות יותר ניכרות השפעה של סגנונות צרפתיים ואיטלקיים, ובעידן המודרני באה לידי ביטוי השפעה סגנונית אמריקנית.

== ערים תאומות ==

* 

==גלריה==
שער בגוודלחרה
בית העירייה

==ראו גם==
* אוספיסיו קבאניאס

==קישורים חיצוניים==

* 

* 

==הערות שוליים==

*
קטגוריה:מדינות מקסיקו: ערי בירה
קטגוריה:מקסיקו: ערים
קטגוריה:יישובים שהוקמו במאה ה-16
קבוע קולון

קבוע קולון הוא קבוע פיזיקלי, המופיע בחוק קולון. הקבוע מופיע במשוואות של התורה האלקטרומגנטית.
הקבוע מסומן באות K וגודלו ביחידות cgs:
<div style="text-align: center;">
<br /><math> K=1 \frac{dyn\cdot cm^2}{esu^2}</math>
</div>
ביחידות הסטנדרטיות SI, גודלו הוא
<math display="block">\ K=c^2\cdot10^{-7}=8.98755\cdot10^9\approx 9\cdot10^9 \frac{N\cdot m^2}{C^2}</math>
C היא קולון - יחידת מידה למטען חשמלי.

c היא מהירות האור.

הקבוע K איננו קבוע בסיסי של הפיזיקה והוא בעצם נגזר מקבוע אחר בעל משמעות פיזיקלית:
זהו קבוע הדיאלקטריות של הריק המסומן כ-<math> \epsilon _0 </math>
ערך קבוע זה הוא <math>\ 8.8541 \times 10^{-12}</math> ביחידות SI, כך ש־<math> K= \frac{1}{4 \pi \epsilon _0} </math>

הקבוע מופיע בחוק קולון:
:<math>F = {K}\frac{q_1q_2}{r^2}</math>

קטגוריה:חשמל
קולון
רשת גנטית

רשת גנטית היא רשת שליטה ובקרה על תהליכי ייצור של חלבונים בתא ביולוגי.
דוגמה למעגל [[בקרת שעתוק עם שני קלטים וחוג משוב]]
מבנה מפושט של רשת בקרה גנטית
הרשת הגנטית מאפשרת לתא להביא לידי ביטוי גנים שונים, ולכן בעזרתה יכולים שני תאים בעלי אותו מטען תורשתי להתנהג באופן שונה (לדוגמה: תא עצם ותא שריר) ותא יחיד יכול להתנהג באופן שונה בתגובה לתנאי הסביבה (יום/לילה, נוכחות סוכרים שונים ועוד).

== תהליך ייצור חלבון ==

חלבון מיוצר על סמך הקוד הגנטי המקודד בDNA בתהליך דו-שלבי:
* שעתוק שבו נוצרת מולקולת mRNA ממקטע ה-DNA המתאים (שהוא הגן המקודד חלבון זה).
* תרגום שבו נוצר החלבון ממולקולת ה- mRNA.
אם חלבון מסוים מיוצר ומצוי בתא, נהוג לומר שמבוטא הגן המקודד אותו.

== בקרה על ייצור החלבון ==

חלבון אחד יכול להשפיע על ייצור חלבון אחר בשני אופנים:
* הפעלה (activation) - חלבון א' מגביר את קצב הייצור של חלבון ב'. ייתכן גם שחלבון ב' כלל לא ייווצר ללא פעולת חלבון א'.
* דיכוי (repression) - חלבון א' מאט את קצב הייצור של חלבון ב' ויכול אף להפסיק כליל את הייצור שלו.
עבודתם החלוצית של ז'ק מונו ופרנסואה ז'קוב על אופרון הלקטוז בשנת 1961 ביססה את המחקר בתחום בקרת השעתוק. מערכי DNA, המשמשים לבחינת ביטוי של גנים שונים, רגישים לבקרת שעתוק בלבד. עם זאת, בקרה מתבצעת גם בשלבים מאוחרים יותר של ייצור החלבון, לרבות שלבי התרגום השונים ושינויים בחלבון לאחר תרגומו (זרחון, מיתול וכו').

== דוגמה לדיכוי בשלב השעתוק ==

על מנת שתהליך השעתוק יתרחש על אנזים ה-RNA פולימראז להידבק לאזור מסוים על ה-DNA המצוי בדיוק לפני הגן המקודד את החלבון המיוצר. חלבון אחר יכול להדבק באזור זה וכך למנוע את הדבקת ה-RNA פולימראז. באופן זה תהליך השעתוק מופסק והחלבון לא יכול להיות מיוצר.

== ייצוג כרשת ==

מטבולית בחיידק קולי]]
ברשת הגנטית הצמתים מייצגים חלבונים והקשתות המחברות ביניהם מייצגות השפעה של חלבון אחד על ייצור החלבון האחר. הקשתות הן לפיכן מכוונות. כמו כן יש צורך במספר סוגי קשתות על פי טיב יחסי הגומלין בין החלבונים.

== מחקר ==

רשתות גנטיות נחקרות הן ניסיונית והן תאורטית תוך שימוש במגוון מודלים: בוליאניים, דטרמיניסטיים ואקראיים. גישה מבטיחה מתחום הביולוגיה מערכתית מזהה מוטיבים חוזרים ברשתות גנטיות, המופיעים בשכיחות גבוהה יותר משניתן לצפות ברשת אקראית, ומנסה לעמוד על תפקידם. הפרופסורים נעמה ברקאי ואורי אלון תורמים לקידום מגמה זו במחקר העולמי.

== ראו גם ==
* מעבר אותות
*ביולוגיה מערכתית

== הערות שוליים ==

קטגוריה:גנטיקה מולקולרית
ברזל יצוק

[[גשר הברזל (The Iron Bridge) על נהר סוורן באנגליה. הוקם ב-1779 והיה הגשר הראשון העשוי מברזל יצוק.]]
ברזל יצוק (גם יַצֶּקֶת ברזל ו-יַצֶּקֶת, באנגלית: cast iron) הוא סגסוגת המכילה בעיקר ברזל ופחמן (בין 2.14% ל-6.67%), וכמויות קטנות של חומרים אחרים, כמו צורן (Si), מנגן (Mn), גפרית (S) וזרחן (P). לעיתים מוסיפים גם כרום, ניקל, ונדיום וחמרן להשגת תכונות פיזיקליות וכימיות רצויות. ברזל יצוק מאוד פריך בדרך כלל. הייצור השנתי של ברזל יצוק נאמד ב-781 מיליון טון, מתוכם 330 מיליון בסין.

מבדילים בין ברזל יצוק לבן, בו הפחמן נמצא בתרכובת צמנטיט (Fe<sub>3</sub>C), וברזל יצוק אפור (בו הפחמן נמצא בגרפיט). כמו כן מבדילים בסוגי יצקות ברזל לפי אחוז הפחמן, וקלות התכתן: יצקת ברזל היפואוטקטית (2.14%–4.3% פחמן), יצקת ברזל אוטקטית (4.3% פחמן) ויצקת ברזל היפראוטקטית (4.4%–6.67%).

הברזל היצוק שימושי מאוד בתעשייה: מיצרים ממנו מכונות ומתקנים לבתי חרושת, כולל: אריגה, טוויה, חיתוך מתכות במסגרייה, פסלים, מחבתות וכן כלים שונים. את הברזל היצוק מפיקים בכבשנים או תנורי יציקה, לרוב מברזל גולמי (pig iron). ברזל גולמי מופק ממינרלים עתירי תרכובות ברזל המצויים בעפרות מחצבים מתאימים. ההפקה הזו מתבצעת בכבשנים עצומים הקרויים תנורי רם. יצקת הברזל משמשת לעיתים כשלב ביניים לפני הפקת פלדה שבה אחוז הפחמן נמוך מ-2.14%, אך ניתן להפיק פלדה גם בתהליכים אחרים.

== קישורים חיצוניים ==

* 

קטגוריה:סגסוגות
קטגוריה:עיבוד מתכת
קטגוריה:פלדה
אליהו זהבי

אליהו זהבי (11 בנובמבר 1923 - 16 באוקטובר 2006) היה כתב קול ישראל ומעריב בסקנדינביה.

== ביוגרפיה ==
זהבי נולד בעיר עזה, עוד בתקופה בה הייתה קהילה יהודית בעיר. זהבי חי עם משפחתו בעיר עד למאורעות תרפ"ט, אז פונתה כל הקהילה ללוד. היה ממקימי קיבוץ חמדיה. מאז שנות ה-60 התגורר זהבי בקופנהגן ושימש ככתב קול ישראל ומעריב בסקנדינביה. בעבר היה זהבי גם חבר מערכת שבועון העולם הזה.

זהבי פרסם מספר סיפורים קצרים ואף זכה בפרס הספרותי של עיתון הארץ על סיפורו "חלקת השדה".

נפטר ב-16 באוקטובר 2006. ציווה את גופתו למחקר מדעי.

==קישורים חיצוניים==
* 
* 

קטגוריה:חמדיה: אישים
קטגוריה:סגל העולם הזה
קטגוריה:סגל קול ישראל
קטגוריה:קופנהגן: אישים
קטגוריה:ישראלים שנולדו ב-1923
קטגוריה:ישראלים שנפטרו ב-2006
לצ'חומי

מיקומה של לצ'חומי בגאורגיה
לצ'חומי בצפון אימרתי. פורסם על ידי ז'וזף-ניקולא דֵליל ב-1766 על בסיס מפה גאורגית של [[וחושטי שתורגמה לצרפתית]]
לֶצ'חוּמי (בגאורגית: ლეჩხუმი) הוא חבל ארץ היסטורי קטן במערב גאורגיה. גבולותיו: סוואנתי מצפון, רצ'ה ממזרח, אימרתי מדרום וסמגרלו ממערב. החבל משתרע על השטחים לאורך קטע זרימתם האמצעי של הנהרות ריוני וצחניסצקאלי ועל ערוץ נהר הלאג'אנורי.

הלצ'חומים הם אחת הקבוצות האתניות שמרכיבות את העם הגאורגי ודוברים בניב מקומי של גאורגית.

בחלוקה המנהלתית של גאורגיה אחרי עצמאותה ב-1991, לצ'חומי צורף אל חבל רצ'ה שממזרחו ואל חלקו הדרומי של שכנו הצפוני סוואנתי (סוואנתי תחתית) ליצירת המחוז רצ'ה-לצ'חומי וסוואנתי תחתית. בתחומו של מחוז זה, לצ'חומי משתרעת על נפת צאגרי ועל חלק מן השטחים של נפת אמברולאורי (שרובו רצ'אי). שטחים דרומיים יותר של החבל כלולים בנפת צק'לטובו שבמחוז אימרתי.

== היסטוריה ==
בעת העתיקה ובראשית ימי-הביניים היה לצ'חומי ידוע בשם תאקוורי, ואילו במקורות ביזנטיים נקרא סקימניה. בנוסף לכך, תאקוורי היה גם שמה של הנסיכות המשותפת לרצ'ה וללצ'חומי, נסיכות תאקוורי, שהייתה חלק מממלכת אגריסי שבמערב גאורגיה. במאה ה-8 נסיכות תקוורי התפרקה לדוכסיות תקוורה, רצ'ה ואוקריבי (שהיו כולן חלק מממלכת אגריסי); בהמשך, דוכסות תקוורי, שהחלה להיקרא לצ'חומי, השיגה עצמאות. במאה ה-11 לצ'חומי הצטרפה לממלכה הגאורגית המאוחדת; לצ'חומי הוכפף במשך קיומה של הממלכה לדוכסויות אחרות במערבה - תחילה לדוכסות סוואנתי ולאחר מכן לרצ'ה.

עם התפרקותה של הממלכה הגאורגית המאוחדת במאה ה-15, חבל צ'חומי סופח לממלכת אימרתי שנוסדה אז במערב גאורגיה; לצ'חומי נחשבה לנחלה אישית של מלכי אימרתי. בסוף המאה ה-17 מלך אימרתי, בגרט הרביעי, מסר את החבל לשר הלצ'חומי שלו - קַציַה צ'יכּובאני; בהמשך, דוכס סמגרלו הרחיב את נחלתו של צ'יכובאני על ידי העברת חלקו הצפון-מזרחי של סמגרלו לרשותו; הכוונה של דוכס סמגרלו הייתה לחזק את צ'יכובאני כדי שיהווה יריב למלך אימרתי; במקום זאת, באמצעות רציחת בני משפחת האצולה המגרלית (דדיאני), צ'יכובאני חיזק את המעמד של יורשיו בדוסכות. ב-1704 הוא הצליח להביא להכרזתו של נכדו, בז'אן, לדוכס סמגרלו; בז'אן עבר לסמגרלו ואימץ לעצמו את שם המשפחה של שושלת הדוכסים המגרלית - דדיאני. עם השתלטותה של משפחת צ'יכובאני על דוסכות סמגרלו, לצ'חומי ניתקה סופית מממלכת אימרתי וצורפה לדוכסות זו באופן בלתי-אמצעי. 

מלך אימרתי סולומון השני (1810-1792), שרצה לאחד את כל מערב גאורגיה תחת שלטונו, ניסה להשיב לממלכתו גם את הדוכסות של סמגרלו. שושלת דאדיאני המגרלית, שבאותה תקופה הונהגה על ידי צאצאיו של קַציַה הלצ'חומי, הגיבה בכך שבשנת 1803 חתמה עם האימפריה הרוסית על הסכם, שהפך אותה לבת-חסותו של הצאר. כאשר סולומון השני התמיד במאמציו לספח את דוסכות סמגרלו (ולצ'חומי בתוכה), הרוסים ניצלו את הקרע הפנימי בקרב הגאורגים, העניקו סיוע צבאי למגרלים ובשנת 1810 אף כבשו את ממלכת אימרתי. הדוכסות של סמגרלו המשיכה להתקיים תחת החסות הרוסית עד 1857 וסייעה לאימפריה הרוסית להשתלט על חבלים אחרים במערב גאורגיה. ב-1857, כאשר הדוכסות מיצתה את תפקידה, הרוסים ביטלו אותה והפכו לשליטים הבלתי-אמצעיים של סמגרלו. כך הפך לצ'חומי, יחד עם סמגרלו, לחלק מן האימפריה הרוסית. אחרי תום השליטה הרוסית והסובייטית בגאורגיה ב-1991, לצ'חומי הוא חלק מן הרפובליקה של גאורגיה.

==קישורים חיצוניים==

קטגוריה:גאורגיה: מחוזות היסטוריים
קטגוריה:רצ'ה-לצ'חומי וסוואנתי תחתית
קולפיק

קוֹלְפִּיק הוא סוג של כובע פרווה, הנחבש על ידי אדמו"רים שמוצאם מפולין, רוסיה, גליציה והונגריה.

הקולפיק צר יותר מהשטריימל ובהיר יותר מהספודיק. צבעו חום עם פסים בהירים.

את הקולפיק לובשים בדרך כלל אדמו"רים בימי חול מיוחדים, כמו בסעודת ראש חודש, הדלקת נרות חנוכה או "יארצייט" של אדמו"ר מהחסידות. בחלק מהחצרות לובשים אותו גם צאצאי האדמו"ר הבחורים בשבתות ובחגים.

בין החסידויות בהן נהוג כיום ללבוש קולפיק: סקווירא, ויז'ניץ, אלכסנדר ורוז'ין. האדמו"ר מבעלז נהג בעבר לחבוש קולפיק, וכיום רק צאצאיו חובשים קולפיק.

== גלריית תמונות ==

<gallery widths="150" heights="150" perrow="4">
קובץ:Yissachar Dov Rokeach.jpg|האדמו"ר מבעלזא, הרב יששכר דב רוקח
קובץ:Simon Schreiber.jpg|הרב שמעון סופר מקרקוב
קובץ:רבי אברהם מנחם דנציגר.JPG|האדמו"ר מאלכסנדר, האמרי מנחם
קובץ:האדמור מבעלז.jpg|רבי ישכר דב רוקח, האדמו"ר מבעלזא חובש קולפיק
קובץ:Rabbi Moshe Leib Rabinovich.JPG|רבי משה יהודה לייב רבינוביץ, האדמו"ר ממונקאטש
קובץ:Shmuel Salant.jpg|הרב שמואל סלנט חובש כובע דמוי קולפיק
קובץ:Brockhaus and Efron Jewish Encyclopedia e15 501-0.jpg|הרב צבי הירש חיות (מילון אנציקלופדי ברוקהאוס ואפרון")
קובץ:כק אדמור מסטיטשין בהכנסת סת חבוש בקאלפיק זקינו בעל המנחת יהודה זצל.jpg|הרב אליעזר יודקובסקי, האדמו"ר מסטוטשין, חבוש בקולפיק במעמד הכנסת ספר תורה
קובץ:Isidor Kaufmann - Man With Fur Hat - Google Art Project.jpg|יהודי הונגרי חובש קולפיק
</gallery>

== קישורים חיצוניים ==

* 
*
*
* 

==הערות שוליים==

קטגוריה:לבוש חרדי
קטגוריה:כובעים
קטגוריה:בגדי גברים
הרמן מולר

הרמן ג'וזף מולר (באנגלית: Hermann Joseph Muller; 21 בדצמבר 1890 – 5 באפריל 1967) היה גנטיקאי ומחנך יהודי-אמריקאי. בשנת 1946 זכה בפרס נובל לפיזיולוגיה או לרפואה על מחקריו בתחום המוטציה הגנטית הספונטנית.

==קורות חייו==
מולר נולד בעיר ניו יורק. אביו, הרמן מולר, היה קתולי בעל שורשים גרמניים ועבד כחרש ברזל, ואמו, פרנסיס לבית לייונס, הייתה יהודיה בעלת שורשים ביהודי ספרד ופורטוגל. מולר גדל בהארלם בבית צנוע באמצעים. את לימודיו באוניברסיטת קולומביה היה יכול לממן רק הודות למלגת לימודים ועבודות מזדמנות רבות בהן עבד בעת לימודיו. הוא סיים לימודי תואר ראשון בשנת 1910. לאחר מכן, למד שנתיים בבית הספר לרפואה של אוניברסיטת קורנל, ושב ללימודי דוקטורט לקולומביה, אותם סיים בשנת 1916. לימודי הביולוגיה ריתקו אותו מעת שהתחיל בלימודים אקדמאיים. הוא היה תלמידו של חתן פרס נובל לפיזיולוגיה או לרפואה (1933) תומאס הנט מורגן. מולר לימד במכון רייס בטקסס בין השנים 1915 – 1918. באוניברסיטת קולומביה בין השנים 1918 – 1920, באוניברסיטת טקסס 1920 – 1932. בשנת 1932 עזב את ארצות הברית לגרמניה ומשם עבר לברית המועצות, חדור באמונה סוציאליסטית. תחילה עבד בלנינגרד ואחר כך במוסקבה שם התמנה לגנטיקאי בכיר במכון לגנטיקה של מוסקבה. הוא עבר ביחד עם ישראל אגול, שקודם לכך השתלם אצל מולר בארצות הברית. לאחר מעצר של אגול ומדענים נוספים בשנת 1937, הוא שהתפכח מן הפער שבין האידאולוגיה הסוציאליסטית למציאות החיים בברית המועצות ועבר לאדינבורו.

הוא שב לארצות הברית בשנת 1940 וקיבל משרה ללא קביעות באמהרסט קולג', שם עבר עד 1945. בתקופה זו הדגים במחקריו את היחס שבין הזדקנות התא לבין מוטציות ספונטניות. בשנת 1945 קיבל משרת פרופסור לזואולוגיה באוניברסיטת אינדיאנה.

השיטה שפיתח לזיהוי מוטציה גנטית ספונטנית הובילה אותו לגילוי שיטה לגרימת מוטציה על ידי הקרנה בקרני רנטגן. שיטה שנמצאו לה יישומים רבים, תאורטיים ומעשיים גם יחד. על תגליותיו אלה קיבל את פרס נובל לפיזיולוגיה או לרפואה בשנת 1946. מולר ניצל את הפרסום לאחר קבלת הפרס להזהיר מפני הסכנות הכרוכות בחשיפה לקרינה בסביבה תעשייתית לבריאות האדם. בשנת 1955 הוא היה אחד מאחד-עשר החותמים על מניפסט ראסל-איינשטיין הקורא נגד שימוש בנשק גרעיני. הוא פרש לגמלאות בשנת 1964. בשנות עבודתו הרבות פרסם למעלה מ-300 מאמרים על נושאי מחקריו ומספר ספרים.

==קישורים חיצוניים==

* [https://www.ncbi.nlm.nih.gov/pmc/articles/PMC1208325/pdf/ge14741491.pdf מאמר על חשיבות הניסויים של מולר בהשפעות הגנטיות של קרינת רנטגן]
* [http://www.nndb.com/people/073/000128686/ ביוגרפיה באתר NNDB]
* 
* 

==הערות שוליים==

קטגוריה:ביולוגים יהודים אמריקאים
קטגוריה:גנטיקאים יהודים אמריקאים
קטגוריה:אתאיסטים יהודים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:סגל אוניברסיטת טקסס באוסטין
קטגוריה:סגל אוניברסיטת אינדיאנה
קטגוריה:זוכי מלגת גוגנהיים
קטגוריה:עמיתים יהודים בחברה המלכותית
קטגוריה:עמיתים זרים בחברה המלכותית
קטגוריה:יהודים חברי האקדמיה הלאומית למדעים של ארצות הברית
קטגוריה:סגל אוניברסיטת אדינבורו
קטגוריה:אתאיסטים אמריקאים
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1890
קטגוריה:אמריקאים שנפטרו ב-1967
דוד ושלמה - בין מציאות היסטורית למיתוס

דוד ושלמה - בין מציאות היסטורית למיתוס הוא ספר בנושא ארכאולוגיה מקראית מאת ישראל פינקלשטיין וניל אשר סילברמן, שיצא לאור בספטמבר 2006 בהוצאה לאור של אוניברסיטת תל אביב. הספר יצא תחילה באנגלית בשם David and Solomon: In Search of the Bible's Sacred Kings and the Roots of Western Tradition בתחילת 2006 בהוצאת Free Press.

== רקע ==
פרופ' ישראל פינקלשטיין, חתן פרס דן דוד ולשעבר ראש המכון לארכאולוגיה באוניברסיטת תל אביב, הוא דמות מפורסמת בעולם הארכאולוגיה, הגם שלא מקובלת על כולם. בפרט, התיארוך שלו לממצאים מארץ ישראל, לפיו הוא מייחס ממצאים רבים מתקופת המקרא לזמן המאוחר במאה שנים בערך מהתאריך המקובל, אינו מוסכם בקהילת הארכאולוגים. ד"ר ניל אשר סילברמן חבר במרכז אנמה לארכאולוגיה ציבורית בבלגיה. ספרם "דוד ושלמה" הוא שיתוף פעולה שני לאחר הספר ראשית ישראל: ארכאולוגיה, מקרא וזיכרון היסטורי. בספרם הראשון טענו המחברים שעל פי מה שידוע מהארכאולוגיה, אין ראיות לקיומה של ממלכת ישראל המאוחדת, ירושלים הייתה לא יותר מכפר גדול והממלכה החשובה הייתה דווקא ישראל ולא יהודה.
הם העלו השערה על פיה רוב הטקסט המקראי הדן בהיסטוריה של ישראל נכתב בממלכת יהודה לקראת סוף קיומה, במאה השביעית לפנה"ס (תקופת המלך יאשיהו), למטרות של תעמולה פוליטית ודתית, כצורך לאחד שתי מסורות של שתי ישויות מדיניות שונות - יהודה וישראל. הספר זכה לחשיפה תקשורתית גדולה ועורר הד ציבורי נרחב. הוא אף הפך לרב-מכר במקומות רבים בעולם.

== תוכן ==
בספר דוד ושלמה מתחקים המחברים אחר ראשיתן והתפתחותן של מסורות המקרא אודות דוד המלך ושלמה המלך ותקופתם, המניעים והרקע מאחורי מסורות אלו, והשפעתן על תרבות המערב. המחברים טוענים שעל פי הארכאולוגיה, עיקר תוכנן של המסורות לא משקף מציאות היסטורית אמיתית, אם כי הן מכילות גרעין אותנטי של ממלכה מקומית. המחברים טוענים שדורות אחרי דורות הוסיפו לגרעין זה ושינו אותו על פי השקפותיהם ומגמותיהם, וכך התפתחו התפיסות לגבי דוד ושלמה המופיעות בתנ"ך ובמסורת היהודית והנוצרית.

== תגובות ==

כמו קודמו (ראו: ביקורת על הספר "ראשית ישראל"), גם על הספר דוד ושלמה יש ביקורת קשה מצד חלק מהממסד האקדמי. כך כותב פרופ' מייקל קוגן מסטונהיל קולג', בכתב עת פופולרי:
:"לאחר זמן מה, שיחזורם של פינקלשטיין וסילברמן כמעט דומה לתאוריית קונספירציה: תחשבו על צופן דה וינצ'י או על זיהוי שייקספיר כאדוארד דה ויר. כמו תסריטים אלה ואחרים הדמיוניים כמותם, שיחזורם של פינקלשטיין וסילברמן מסתמך על שימוש סלקטיבי ומגמתי ביותר בראיות. לטעמי הוא לא משכנע."

== לקריאה נוספת ==
* 

== קישורים חיצוניים ==
* [http://taupress.tau.ac.il/index.php?cat=3&name=mikra&book=1030&state=1&nav=1 דוד ושלמה], אתר ההוצאה לאור של אוניברסיטת תל אביב
* [http://www.amazon.com/gp/blog/id/A3ID65WOXSWL7G דוד ושלמה], בבלוג של ניל אשר סילברמן באתר אמזון (אנגלית)

=== סקירה תקשורתית ===
* אלכס דורון, [http://www.nrg.co.il/online/15/ART/861/928.html דוד מלך ישראל?], nrg ניו אייג' חדשות 31.01.05
* 

== הערות שוליים ==

קטגוריה:ספרי ארכאולוגיה
קטגוריה:ארכאולוגיה מקראית
קטגוריה:ספרי היסטוריה של עם ישראל
קטגוריה:ספרי ההוצאה לאור של אוניברסיטת תל אביב
קטגוריה:דוד
קטגוריה:שלמה
קטגוריה:ספרי 2006
אדיאמן (נפה)

נפת אדיאמן (בטורקית: Adıyaman) היא נפה במחוז דרום-מזרח אנטוליה שבדרום-מזרח טורקיה. הנפה הוקמה בשנת 1954 ושטחה 7,614 קילומטרים רבועים. נכון לשנת 2020 חיו בנפה זו 632,459 תושבים. בירת הנפה היא העיר אדיאמן.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
אדיאמן (נפה)
קטגוריה:כורדיסטן: גאוגרפיה
קטגוריה:כורדיסטן הטורקית
קרנוטיט

קרנוטיט הוא מינרל נדיר המכיל אשלגן, ונדיום, אורניום ומים בכמות משתנה. לעיתים קרובות מוצאים בקרנוטיט כמויות זעירות של סידן, בריום, מגנזיום, ברזל ונתרן. צבע הקרנוטיט צהוב זוהר עד צהוב ירקרק, והוא מצוי בעיקר בגושים ופתיתים באבן חול. המינרל צובע את אבן החול בצהוב אפילו בכמות קטנה של אחוז מהנפח. הקרנוטיט הוא מקור חשוב להפקת אורניום בשל תכולת האורניום במינרל הגבוהה יחסית ושבעטיה הוא גם רדיואקטיבי. הקרנוטיט קרוי על שם מהנדס המכרות והכימאי הצרפתי מארי אדולף קרנו (Marie Adolphe Carnot) (1839 – 1920).

הקרנוטיט דומה מאוד למינרל טיויאמוניט. המבנה הכימי של שני המינרלים זהה, כאשר בטיויאמוניט מחליף סידן את האשלגן ויש בו מעט יותר מים. שני המינרלים נוצרים מהתפרקות של מינרלי אורניום בסביבה צחיחה והתגבשות בסלעי משקע, כשהם מתפזרים באבן החול או מתרכזים סביב לגזעי עצים מאובנים. ניתן למצוא קרנוטיט במדינות ויומינג, קולורדו, אריזונה, נבדה, יוטה, וניו מקסיקו בארצות הברית, וכן במדינות מרוקו, זאיר, אוסטרליה וקזחסטן.

==קישורים חיצוניים==

*[http://webmineral.com/data/Carnotite.shtml קרנוטיט באתר webmineral]
* 

קטגוריה:מינרלים
תא גרנולוזה

תא גְרָנוּלוֹזָה הוא תא סומטי הקשור בהתפתחות תא הביצה בשחלת נקבות יונקים. תאי גרנולוזה מרוכזים בשכבה בודדת פחוסה סביב תא הביצה בזקיק החל מהיווצרו, ובמהלך הבשלת הזקיקים (פוליקולוגנזה) הם מתפתחים ויוצרים "ענן" רב-שכבתי (הנקרא קוּמוּלוּס אוֹאוֹפוֹרוּס, "ענן נושא-תא ביצה") האופף את תא הביצה בזקיק. 

תפקידם העיקרי של תאי הגרנולוזה הוא ייצור סטרואידים ומספר חומרים אחרים, שלפי הסברה מעודדים את גדילת תא הביצה. ההורמון FSH מעורר את תאי הגרנולוזה להפוך אנדרוגנים לאסטרדיול.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:רבייה
גרנולוזה
אירניה

אירניה (שם מדעי: Irania gutturalis) הוא ציפור שיר קטנה ממשפחת החטפיתיים (Muscicapidae), בעבר סווג המין למשפחת הקיכליים (Turdidae). האירניה זוהתה באופן מדעי לראשונה בשנת 1843 באתיופיה. אורכה הוא קצת פחות מ-20 סנטימטרים ומזונה המועדף הוא חרקים. השם העממי והשם המדעי של הסוג "אירניה" מרמז על אזור התפוצה של הטייפ, שם המין gutturalis מלטינית ומשמעותו "של הגרון". 

==בישראל==
בישראל האירניה נדירה ביותר עד לסכנת העלמות מקומית, אך מחוצה לה אינה מוגדרת כמצויה בסכנת הכחדה. היא נצפתה מספר פעמים מקננת במורדות הר חרמון ובמספר מועט של תצפיות זוהתה הימצאותה בערבה. החברה להגנת הטבע פעלה להצמדת טבעות זיהוי לאירניה במסגרת טיבוע ציפורים שנערך בעבר באזור החרמון אך הופסק מסיבות ביטחוניות. ב-2011 הוצמדה טבעת זיהוי לאירניה שנלכדה בערבה בנוסף הוצמדה טבעת לאירניה בשנת 2012 בירוחם. באוגוסט 2015 טובעה אירניה בירושלים

אירניה זכר בערב הסעודית בשנת 1993
Irania gutturalis 

==קישורים חיצוניים==

* [http://www.iucnredlist.org/search/details.php/51748/summ אירניה] באתר [http://www.iucnredlist.org/ הרשימה האדומה של IUCN]
* 

== הערות שוליים ==

קטגוריה:בעלי חיים בסכנת היעלמות מארץ ישראל
קטגוריה:חטפיתיים
קטגוריה:עופות יחידים בסוגם
קטגוריה:ארץ ישראל: חטפיתיים
קטגוריה:אתיופיה: עופות
קטגוריה:ערב הסעודית: עופות
קטגוריה:בעלי חיים שתוארו ב-1843
פארק הסלעים

שמאל
שמאל
פארק הסלעים הוא פארק בגליל העליון בו ניתן לצפות בתופעה גאולוגית של שכבות סלע המונחות זו על זו ויוצרות פסלים טבעיים.

הפארק נמצא בתוך חורש טבעי והוא חלק משמורת הטבע הר סנה, בשטח המועצה המקומית כיסרא-סומיע.

==גאולוגיה==
הפארק בנוי סלעי ענק עשויים גיר בשכבות. מבנה השכבות הוא תופעה קרסטית, שנוצר כאשר בין שכבות סלע הגיר הקשות היו בעבר שכבות רכות של חומר פריך שנעלם עקב בליה של מי הגשמים, הרוח והצמחייה, והביא להיווצרות מדפי סלע הרובצים אחד על השני. כך נוצרו פסלי טבע מרהיבים ומוזרים: עמודים, פטריות ומערות. בין הידועים הם הצניר ו"נחירי הממותה".
==אנדרטה==
בכניסה לפארק נמצאת אנדרטה לזכר הנערה וג'דאן אבו חמיד, תלמידת כיתה י"א בת 16 שנרצחה ב-20 בדצמבר 2016 על ידי תלמיד כיתה י"ב בן 17 לאחר שסירבה להיות חברתו. אנדרטה נוספת לזכרה נמצאת בתוך פארק הסלעים, במקום הרצח.

==פיתוח==
אזור הפארק שימש שנים רבות כמזבלה מקומית. האתר התגלה במקרה, נוקה ופותח על ידי החברה הממשלתית לתיירות.

==שבילים לטיול==
לנוחות המטיילים נחלק המסלול לשלושה שבילים:
#שביל הממותות - השביל המרשים ביותר, ובו סלעים גדולים ומרשימים, חלקם ענקיים ומזכירים ראשים של ממותות.
#שביל היערון - נקרא ע"ש מכרסם קטן ממשפחת העכבריים הניזון מבלוטי האלון המצויים בשפע באזור. בקטע זה גם כן סלעים בעלי צורות מיוחדות.
#שביל הקטלב - עובר בחורש ים-תיכוני בו נמצאים שלושה עצי קטלב, ועצי אלון רבים.
המסלול כולו מיועד למשפחות, ואורכו כקילומטר.

==קישורים חיצוניים==

* [https://edu.gov.il/noar/tiulim/tracks/upper-galilee-area/western-upper-galilee/Pages/park-hslaem.aspx פארק הסלעים] - משרד החינוך - מינהלת הטיולים.
* [https://www.eyarok.org.il/trip.aspx?id=204 פארק הסלעים] באתר 'אי ירוק' של קק"ל.
* 

קטגוריה:הגליל העליון
קטגוריה:ישראל: גאולוגיה
סלעים, פארק ה-
קטגוריה:כסרא-סמיע
התיקון ה-11 לחוקת ארצות הברית

התיקון ה-11 לחוקת ארצות הברית
התיקון האחד עשר לחוקת ארצות הברית מעניק חסינות למדינות ארצות הברית מפני תביעות משפטיות של אזרחי מדינות אחרות או אזרחים זרים, בפני בתי משפט פדרליים של ארצות הברית. בהתאם לפסיקה, כל תביעה נגד אחת ממדינות ארצות הברית צריכה להתבצע בפני בתי המשפט של אותה מדינה ולא בפני בתי משפט פדרליים. 

==תוכן התיקון==
===תרגום===
"הסמכויות השיפוטיות של ארצות הברית לא תקפנה תביעות משפטיות נגד אחת המדינות על ידי אזרחי מדינה אחרת או אזרחים של מדינה זרה."

===במקור===

<div style="direction: ltr;">
The Judicial powers of the United States shall not be construed to extend to any suit in law or equity, commenced or prosecuted against one of the United States by Citizens of another State, or by Citizens or Subjects of any Foreign State.
</div>

==היסטוריה==

התיקון ה-11 לחוקת ארצות הברית יצא לדרך בעקבות פסיקה של בית המשפט העליון בשנת 1793 שבו נקבע כי לבית המשפט הפדרלי סמכות לדון בתביעות של אזרחים נגד מדינות, ושאין למדינות ארצות הברית חסינות מתוקף ריבונותן. בעקבות פסיקה זו העביר הקונגרס את התיקון לחוקה ב-4 במרץ 1794, והתיקון אושרר על ידי מדינות ארצות הברית ב-7 בפברואר 1795. בית המשפט העליון קבע בנוסף שהחסינות של מדינות ארצות הברית חלה גם על תביעות של אזרחיהן שלהן כלפי המדינה. 

בסוף המאה ה-20 ניצלו אוניברסיטאות שונות בארצות הברית את התיקון ה-11 לחוקה כדי להתגונן מפני תביעות של הפרת פטנט, המוענק מתוקף חוק פדרלי. בהתאם לפסיקה של בית המשפט רשאיות אוניברסיטאות השייכות למדינות ארצות הברית להפר פטנטים בלא לשלם כל תשלום לבעל הפטנט, מתוקף חסינותן מחוקים פדרליים. 

במהלך השנים נעשו מספר ניסיונות לתקן חוקים שימנעו את הפרצה ויחייבו מדינות לוותר על חסינותן כדי שיוכלו לאכוף את הפטנטים שלהם.

== קישורים חיצוניים ==

* 

* [http://www.loc.gov/rr/program/bib/ourdocs/13thamendment.html התיקון ה-11 לחוקה - ספריית הקונגרס]
* [http://www.archives.gov/national-archives-experience/charters/constitution_amendments_11-27.html#11 National Archives: 11th Amendment התיקון ה-11 לחוקה - הארכיב הלאומי של ארצות הברית]

קטגוריה:תיקונים לחוקת ארצות הברית
ישראל אחת (יצחק יצחקי)

ישראל אחת הייתה סיעת יחיד בכנסת התשיעית שיסד חבר הכנסת יצחק יצחקי, לאחר שעזב את סיעת הליכוד. הסיעה הוקמה באופן רשמי ב-11 בנובמבר 1980 לאחר שיצחקי, בעקבות פרישתו מהליכוד, שימש כח"כ יחיד למשך חודש.

יצחקי נבחר לכנסת באמצעות מפלגת שלומציון שהקים אריק שרון לאחר שלא הצליח להגיע להסכם עם הליכוד, שרון הציב את יצחקי במקום השני ברשימה ולאחר הבחירות ב-5 ביולי 1977 התמזגה המפלגה בחטיבת חירות בליכוד. יצחקי לא מצא את מקומו בליכוד ופזל לאופציות פוליטיות אחרות, באותו זמן דובר שהוא עשוי להצטרף למפלגת מרכז שהקים משה דיין, או לחלופין לערוק למערך. אך כאמור פרש ב-14 באוקטובר 1980 והפך לח"כ יחיד, ובהמשך ב-11 בנובמבר זכה להכרה בסיעתו באופן רשמי.

יצחקי ייעד את המפלגה החדשה להתמודדות בבחירות לכנסת העשירית, ואף פנה אל טל ברודי ועוד מספר אנשים, אך הם סירבו להצטרף אליו. עם זאת, המפלגה התמודדה במערכת הבחירות לכנסת ה-10 בסופו של דבר. נרשמו לזכותה 3,726 קולות בלבד, כך שלא עברה את אחוז החסימה.

==קישורים חיצוניים==
* 
* 

קטגוריה:סיעות בכנסת
קטגוריה:ישראל: מפלגות ימין היסטוריות
קטגוריה:מפלגות שהוקמו ב-1980
מנתי גאורגי

מנתי גאורגי (בגאורגית: ქართული მანეთი, כּארתוּלי מַנֶתי) היה ההילך החוקי של הרפובליקה הדמוקרטית של גאורגיה, בשנים 1919 עד 1922. הוא החליף את הרובל הרוסי, והיה שווה ערך ל-100 קופייקות. בשנת 1922 הוחלף שוב לרובל הרוסי. 

המנתי הודפס בשטרות בלבד, שערכם נע בתחילה בין 50 ו-5000 מנתי (עם כיתוב בצרפתית וברוסית כ"רובל"); ולאחר מכן הגיע הסכום ל-שטרות של 5 מיליון מנתי.

== קישורים חיצוניים ==

* [https://web.archive.org/web/20070316160811/http://aes.iupui.edu/rwise/countries/georgia.html אתר תמונות שטרות כסף], תמונות שטרות הכסף של גאורגיה משנת 1919 ועד היום
* [http://www.zeno.ru/showgallery.php?cat=2678 ZENO.RU - Oriental Coins Database], תמונות מנתי גאורגי

קטגוריה:גאורגיה: כלכלה
קטגוריה:מטבעות שיצאו משימוש
קטגוריה:הרפובליקה הדמוקרטית של גאורגיה
תתרי

5 תתרי גאורגי
10 תתרי גאורגי
20 תתרי גאורגי
50 תתרי גאורגי
תֶתרי (בגאורגית: თეთრი) היא היחידה המוניטרית הבסיסית בגאורגיה. תתרי הוכנס למחזור בשנת 1995.

המילה "תתרי" ("לבן") אומצה מהמונח המתאר מטבעות זהב, כסף או נחושת, שהיה ידוע בעת העתיקה ובימי הביניים בגאורגיה.

== ערך ==
100 תתרי = 1 לארי

== קישורים חיצוניים ==

קטגוריה:גאורגיה: כלכלה
קטגוריה:מטבעות אירופה
קטגוריה:מטבעות
רבקה פאלוך

רבקה פאלוך (מימין) עם [[הילרי קלינטון, 2009]]
רבקה פאלוך (נולדה ב-1956) היא אשת תקשורת ועיתונאית חרדית. יועצת ראש הממשלה לענייני חרדים, בין השנים 2001–2006 תקופת כהונתו של אריאל שרון, ומשנת 2016 עד 2021 יעצה לבנימין נתניהו.

==ביוגרפיה==
נולדה וגדלה בתל אביב למשפחה של חסידי גור. נישאה לשמחה פאלוך, יצרן ארונות קודש אמנותיים ולהם 7 ילדים. פאלוך מתגוררת בבני ברק.

בשלהי שנות השמונים החלה בקריירה של עיתונאית, בתחילה בעיתון "השבוע" (כיום שעה טובה), ובהמשך ובמקביל הגישה תוכנית שידוכים ברדיו קול חי.

בשנת 2001 מונתה על ידי אריאל שרון ליועצת ראש הממשלה לענייני חרדים. בדצמבר 2006 סיימה את כהונתה. 

פאלוך ושתי עדות נוספות העידו לטובת השר לשעבר חיים רמון ערב מתן הכרעת הדין במשפט ההטרדה המינית שהתנהל נגדו. בהכרעת הדין נכתב: "לא זו בלבד שמדובר בעדויות כבושות שמשקלן אפס, אלא שמדובר בעדות בלתי אמינות ובלתי מהימנות, שתיאמו את גרסתן בניצוחה של רבקה, ערב מתן עדותן בביהמ"ש. התיאור שתארו הינו מופרך ובלתי סביר בעליל."

עד שנת 2016 החזיקה פאלוך במשרד יחסי ציבור ושידרה ברדיו לב המדינה מדי יום שישי בתוכנית "שבת שלום". ב-2016 התמנתה ליועצת במשרד ראש הממשלה. במאי 2021 הושעתה מתפקידה לאחר שפורסם כי שידלה בני משפחות של הרוגי אסון הר מירון לצלם סרטוני תמיכה בבני הזוג נתניהו.

== קישורים חיצוניים ==

* 
* 

==הערות שוליים==

קטגוריה:חסידי גור
קטגוריה:עובדי משרד ראש הממשלה
קטגוריה:סגל רדיו קול חי
קטגוריה:סגל רדיו לב המדינה
קטגוריה:עיתונאיות חרדיות ישראליות
קטגוריה:ישראליות שנולדו ב-1956
קטגוריה:ישראלים שנולדו ב-1956
קיליקס (כלי)

קיליקס מעשה ידי אאורגידס (שנת [[500 לפנה"ס לערך), המוזיאון הבריטי, לונדון.]]
קיליקס מיוחסת לדוריס (שנת [[480 לפנה"ס), במוזיאון הישן בברלין.]]

קיליקס (ביוונית: κύλιξ, שמשמעה: "כוס") היא כוס שטוחה (למעשה קערה) לשתיית יין שהייתה נפוצה ביוון העתיקה.

סוג זה של כוסות היה מעוטר בסגנון הדמות השחורה או הדמות האדומה של המאות החמישית ושישית לפנה"ס, בדרך כלל בתיאורים הקשורים להפקת היין. סצנות אלה עצבו באופן שיפתיעו את לוגם היין כאשר הן מתגלות עם שתיית המשקה - הסצנות היו בדרך כלל סצנות הומוריסטיות, בעלות אופי מיני או ארוטי. דמויות שכיחות על גבי כוסות אלה היו דיוניסוס, אל היין, וכן דמויות של סטירים.

השימוש העיקרי של הקיליקס היה במשתאות מסוג "סימפוזיון" (או "סימפוזיום") שהיו אירועים חשובים בתרבות יוון העתיקה.

==ראו גם==
* קדרות יוון העתיקה

==קישורים חיצוניים==
* 

קטגוריה:קדרות יוון העתיקה
קטגוריה:יין
משיבון

משיבון הוא מכשיר העונה ומקליט שיחות טלפון כאשר אף אדם לא עונה לטלפון לאחר מספר צלצולים.

בתחילת דרכו המשיבון הקליט על קלטות אך כיום יש משיבונים המקליטים על SSD.

==היסטוריה==
בשנת 1926 פיתח תומאס אדיסון מכשיר שהקליט שיחות טלפון באופן אוטומטי על גלילי דונג, משיבון זה היה בשימוש על ידי בעלי קווים פרטיים כגון חברת הרכבות לשם תיעוד שיחות.

עשר שנים מאוחר יותר, בשנת 1936, חברה שווייצרית הוציאה מכשיר שהקליט אך היה צורך להגיע לחברה ולשאול מה היו ההודעות.

בשנת 1949 פיתחו מכשיר דומה למה שקיים היום שהיה ניתן גם להקליט את ההודעה המושמעת למתקשר.

המשיבון כונה "מזכירה אלקטרונית", שם שנזנח כיוון שאינו תקין פוליטית.

טכנולוגיית תא קולי מחליפה כיום את המשיבון.

== קישורים חיצוניים ==

* [https://web.archive.org/web/20070312111609/http://computers.walla.co.il/?w=%2F4%2F992275 מקורות המשיבון], באתר וואלה
* 
* 

קטגוריה:ערכים שבהם תבנית בריטניקה אינה מתאימה
קטגוריה:טלפוניה: שירותים
טלמאכוס

טלמאכוס נפרד מנסטור, ציור פרי מכחולו של הנרי האוורד (1769–1847)
טלמאכוס (ביוונית: Τηλέμαχος) הוא בנם של פנלופה ואודיסאוס, המתואר על ידי הומרוס ביצירתו "האודיסיאה" כנער במעבר בין הילדות לבגרות.

== דמותו ==
טלמאכוס נולד ביום שאודיסאוס נקרא להילחם במלחמת טרויה. הוא פוגש את האלה אתנה, מחופשת בדמותו של מנטור, והיא שואלת אותו האם הוא בנו של אודיסאוס. תשובתו היא:
"בכנות, אמי אומרת שאני בנו, אבל אני איני יודע. איש אינו יכול להיות בטוח מי אביו".
אתנה מעודדת אותו לפעול נגד מחזריה של אמו ולצאת לחפש את אביו הנעדר. בספר השני של האודיסאה, לאחר עשר שנות מלחמה ועוד עשר שנות היעדרות של אביו, פונה טלמאכוס אל מחזריה של אימו, שמפעילים עליה לחץ כבד לבחור באחד מהם, ומבקש מהם לחדול מלחזר אחריה, אך הם בזים לו.
טלמאכוס שואל ספינה ומפליג בלילה אל פילוס בלווית אתנה, המחופשת למנטור. 

בספר השלישי, הם מגיעים לפילוס וזוכים לקבלת פנים נאה מידי נסטור, מלך פילוס, שמוסר כי אין בידיו חדשות על גורלו של אודיסאוס; הוא הופך לידיד של פייסיסטראטוס , בנו של נסטור, וממשיך יחד עמו לספרטה כדי לקבל מידע על אביו. מנלאוס מלך ספרטה מתקשר עם האל פרוטאוס, ונודע לו כי אודיסאוס שבוי בידי קליפסו. טלמאכוס חוזר לאיתקה ולהפתעתו פוגש שם את אביו, ויחד עמו הורג את כל מחזריה של אמו.

מאחר שטלמאכוס גודל רק על ידי אמו והמטפלת שלו, הוא נתפס כמי שלא הגיע לרמת גבריות המצופה מגבר באותה תקופה. רק לאחר שהוא מנסה להציל את אמו מידיהם של המחזרים האלימים שלה, ניתן לומר שהגיע לבגרות מסוימת. על פי אריסטו ודיקטיס מכרתים , נשא טלמאכוס לאישה את נאוסיקה, ונולד להם בן, פרספטוליס. על פי אגדות אחרות הוא נשא לאישה את פוליקסטה , בתו של נסטור (מיתולוגיה), ועל פי גרסה שלישית - את קירקה.

ארבעת הספרים הראשונים של האודיסאה קרויים טלמאכיאה , על שמו של טלמאכוס, מאחר שהם עוסקים במסעו של טלמאכוס בחיפוש אחר אביו.

== בתרבות ==
בספרו של ג'יימס ג'ויס, יוליסס, נקרא הפרק הראשון "טלמאכוס", ושלושת הפרקים הראשונים נקראים "טלמאכיה". הגיבור סטיבן דדאלוס שהוא האלטר אגו של ג'ויס עצמו, מייצג את דמותו של טלמאכוס.

== ראו גם ==
* טלמכוס קליי

==קישורים חיצוניים==

* יעל רנן, ספרות המערב: [https://eisental.github.io/yael-renan-essays/essays/1-greek-and-roman-mythology/2-penelope/ 1.2 פנלופה]
* 

==הערות שוליים==

קטגוריה:דמויות באודיסאה
פנלופה

"פנלופה ומחזריה", ציור של [[ג'ון ויליאם ווטרהאוס, 1912]]
פנלופה מאת [[אנטואן בורדל בגן האמנות ע"ש בילי רוז במוזיאון ישראל]] 

פֶּנֵלוֹפֵּה (ביוונית עתיקה: Πηνελόπεια) היא דמות באודיסאה של הומרוס. שמה דומה למילה היוונית ל"ברווז", אולם מקובל לחשוב שהשם הוא שילוב של המילה היוונית ל"רשת" או "אריג" והמילה ל"עין" או "פנים", שם שמאוד מתאים לדמות המבלה זמן רב באריגה ושהמוטיבציה שלה קשה להבנה. בעידן המודרני מקושר שמה לנאמנות. קיימת מסורת לפיה היא אמו של פאן מיחסיה עם הרמס.

== תפקידה באודיסאה ==
פנלופה היא אשתו של הגיבור הראשי בסיפור, אודיסאוס מלך איתקה, בתו של איקריוס ואשתו פריבואה. לפנלופה בן אחד מאודיסאוס, טלמאכוס, שנולד מעט לפני שאודיסאוס נקרא להילחם במלחמת טרויה.

פנלופה המתינה מעל עשרים שנה לשובו של בעלה, ובאותה תקופה סבלה ממצבים קשים בעת שסירבה לחיזוריהם של נסיכים ומחזרים רבים שניצלו את מצבה משך כארבע שנים לאחר גמר מלחמת טרויה. חכמתה והארטה של פנלופה איפשרו לה לעכב את מחזריה הרבים במשך שלוש שנים בהבטחה שתינשא לאחד מהם ברגע שתסיים לארוג תכריכי קבורה עבור לארטס, אביו של אודיסאוס. את האריג שארגה לעת יום פרמה לעת ערב, דבר שהתאפשר עד שאחת משפחותיה חשפה את התרמית.

למרות נאמנותה, נעשתה פנלופה חסרת סבלנות, בעיקר בשל התערבותה של האלה אתנה, והשתוקקה לחשוף את עצמה בפני המחזרים כדי לשלהב אותם עוד יותר. היא מציגה אמביוולנטיות; היא קוראת מספר פעמים לאלה ארטמיס להרוג אותה ומצד שני חושבת על התמסרות לאחד הגברים. כשאודיסאוס חוזר לאיתקה, מחופש לקבצן זקן, פנלופה מתחייבת להינשא לגבר שימתח את קשתו הישנה והקשיחה של אודיסאוס ויירה חץ דרך שתים עשרה ידיות גרזנים. יכול להיות שפנלופה זיהתה את בעלה למרות התחפושת והכריזה על התחרות משום שידעה שהוא היחיד שיכול לנצח בה.

כצפוי, אודיסאוס הוא היחיד מבין המחזרים שמצליח למתוח את הקשת ולירות בה והוא זוכה בתחרות. הוא הורג את כל המחזרים בעזרת טלמאכוס, אתנה ושני משרתים. פנלופה חוששת שהוא אינו בעלה האמיתי אלא מתחזה, אולי במסגרת תכסיס של אחד האלים, ובוחנת אותו בכך שהיא מצווה על משרתה להזיז את מיטתה אל חדרם. אודיסאוס טוען שהדבר איננו אפשרי משום שכיוצר המיטה הוא יודע שאחת מרגליה היא עץ זית חי. בכך פנלופה משתכנעת שאודיסאוס הוא באמת בעלה.

==בתרבות==
האסטרואיד נקרא על שמה.

==קישורים חיצוניים==

* 
*יעל רנן, [https://eisental.github.io/yael-renan-essays/essays/1-greek-and-roman-mythology/2-penelope/ פנלופי - האשה הטובה במירעה], מתוך: [https://eisental.github.io/yael-renan-essays/ ספרות המערב - קובץ מסות].
* 

קטגוריה:דמויות באודיסאה
קטגוריה:דמויות מהמיתולוגיה שעל שמן כוכב לכת מינורי
קטגוריה:דמויות ספרותיות שעל שמן כוכב לכת מינורי
י"א בחשוון

פרשת בר המצווה של ילד שנולד בי"א חשוון היא פרשת וירא, אם בר המצווה חל בשנה המתחילה ביום שלישי או חמישי, או פרשת לך לך אם בר המצווה חל בשנה המתחילה בימים שני או שבת.

==חגים ומועדים==
* בשנים שבהן י"ב בחשוון חל ביום שישי מציינים בתאריך זה את יום הזיכרון ליצחק רבין.

==אירועים היסטוריים==
* ה'תשס"ה – הכנסת הצביעה בעד תוכנית ההתנתקות

==נולדו==
* – על פי אחת המסורות, בנימין בנו השנים עשר של יעקב אבינו (נפטר ב-)
* ה'תרל"ט – הרב אברהם ישעיהו קרליץ, בעל ה"חזון איש" (נפטר ב-ה'תשי"ד)
* ה'תרצ"ד – הרב דוב ליאור, רב מפלגת עוצמה יהודית.
* ה'תרצ"ח – הרב יעקב אריאל, מראשי הציונות הדתית, רבה של רמת גן לשעבר, נשיא ארגון צוהר לשעבר, וראש מכון התורה והארץ.

==נפטרו==
* – על פי אחת המסורות, נפטרה ביום זה רחל אמנו, בלידתה את בנימין. 
* – על פי אחת המסורות, בנימין בנו השנים עשר של יעקב אבינו (נולד ב-).
* ה'תקנ"ח – רבי מנחם נחום מצ'רנוביל, בעל המאור עיניים, הראשון בשושלת אדמו"רי צ'רנוביל ואבי חצרות בית צ'רנוביל (נולד ב-ה'ת"צ). 
* ה'תקס"ו – רבי אברהם רפאל קורייאט דיין במוגדור וליבורנו, מחבר הספר "זכות אבות". 
* ה'תקע"ה – רבי יעקב גינצבורג, רב ודיין בפראג ומחבר הספר "זרע יעקב" (נולד בה'תק"ג).
* ה'תרמ"ד – רבי אברהם וינברג (הראשון), מייסד חסידות סלונים, מחבר ספר "יסוד העבודה" (נולד ב-ה'תקס"ד).
* ה'תרצ"ו – הרב יהודה לייב חסמן, ראש ישיבה בשטוצ'ין ומנהל רוחני בישיבות טלז וחברון (נולד ב-ה'תרכ"ט).
* ה'ת"ש – הרב פסח פרוסקין, רבה של קוברין.
* ה'תש"ג – הרב משה חיים לאו, אביו של הרב ישראל מאיר לאו, רב בפיוטרקוב שבפולין, נספה במחנה ההשמדה טרבלינקה (נולד י"ד באייר ה'תרנ"ב).
* ה'תשס"א – הרב משה לוי, ר"מ בישיבת כיסא רחמים ומחבר ספר השו"ת "תפילה למשה" (נולד ב-ה'תשכ"א).
* ה'תשס"ו – מרים רות, סופרת ומחנכת (נולדה ב-ה'תר"ע).
* ה'תשע"ב – רבי נתן צבי פינקל, ראש ישיבת מיר (נולד ב-ה'תש"ג).
* ה'תשפ"ד – הרב ברוך מרדכי אזרחי, ראש ישיבת עטרת ישראל (נולד ב-ה'תרפ"ט).
----

* י' בחשוון – י"ב בחשוון
* חשוון

==הערות שוליים==

ב11
י11
אביר הברבור

אביר הברבור, מתוך [[מיניאטורה בכתב היד המאויר של ג'ון טלבוט, הרוזן הראשון משרוסברי, דוכסות נורמנדיה, שנת 1444.]]
אביר הברבור (Chevalier de cygnet) הוא שמה של אגדה ביניימית. הנוסח הצרפתי הוא שיר עלילה מראשית המאה ה-13 וקשור בתולדות משפחת בויון. "אביר הברבור" הנקרא כאן הליאס (Helyas), מופיע בסירה המושטת על ידי ברבור, על מנת להגן על זכויותיה של הדוכסית מבויון מפני הדוכס מסכסוניה. הליאס מתחתן עם ביאטריס, בת הדוכסית, אך נוטש אותה כעבור שבע שנים, כאשר היא שואלת אותו למוצאו. נכדם של הליאס וביאטריס הוא גוטפריד מבויון (Godfrey de Bouillon), שהנהיג את מסע הצלב הראשון והיה שליטה הראשון של ממלכת ירושלים הצלבנית.

בזמן מאוחר יותר, המשורר הגרמני וולפרם פון אשנבך שילב את אביר הברבור לוהנגרין באפוס הארתוריאני שלו פרסיפל (הרבע הראשון של המאה ה-13). טקסט גרמני, שנכתב על ידי קונרד מווירצבורג ב-1257, הציג גם הוא אביר ברבור ללא שם. הטקסטים של וולפרם וקונרד שימשו לבניית הליברית לאופרה לוהנגרין של ריכרד ואגנר (וימאר 1850).

==ראו גם==
* לוהנגרין

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מעשיות ואגדות
קטגוריה:ספרות ימי הביניים
קטגוריה:ברבורים בתרבות
קטגוריה:המאה ה-13
קשרי משקיעים

קשרי משקיעים (באנגלית: Investor relations, או בראשי התיבות: IR) הם שורת פעילויות שמבצעת חברה ציבורית, על מנת לידע את בעלי המניות שלה ומשקיעים פוטנציאליים באסטרטגיה שלה, בתוכניותיה העסקיות ובתוצאות של פעילותה. לרוב, מטרת קשרי המשקיעים היא להציג את מרב המידע הנחוץ למשקיעים כדי להחליט אם להשקיע בניירות הערך של החברה.

פעילויות מסוימות של קשרי משקיעים מחויבות על פי תקנות שקבעו הרשות לניירות ערך והבורסות לניירות ערך. בין השאר חייבת החברה להציג לבעלי המניות שלה דו"ח שנתי ודו"חות תקופתיים על תוצאותיה הכספיות, להודיע על כל שינוי מהותי בפעילותה או בהנהלתה, לדווח על גיוס הון, על חלוקת דיבידנד וכיוצא בזה.

חוק סרבנס-אוקסלי (בקיצור SOX) הוא חוק פדרלי של ארצות הברית שנחקק בשנת 2002, בעקבות מספר מקרים בהם חברות ציבוריות קרסו במפתיע בשל אי-סדרים או מעילות שהובילו לדיווחים כספיים מטעים. החוק הגביר את חשיבותם של קשרי משקיעים, בחייבו בעלי תפקידים בחברות להצהיר על קיום בקרות נאותות בחברה שיבטיחו דיווח כספי מדויק וימנעו מקרים של אי-סדרים או טעויות בהצגת מצב עסקי החברה כפי שמשתקף בדוחות הכספיים. עקרונותיו של חוק זה השפיעו על הרגולציה במדינות נוספות, ובהן ישראל. 

קשרי משקיעים מהווים פרקטיקה רווחת במדינות שבהן שוק ההון מפותח. בשווקים שבהם אלפי חברות ציבוריות מתחרות על תשומת לבו של המשקיע, יש קושי רב לחברות קטנות ולא-מוכרות להיחשף בפני משקיעים פוטנציאליים ולמשוך אליהם את המשקיעים המתאימים. בישראל גברה השכיחות של ניהול קשרי משקיעים בחברות ציבוריות מאמצע שנות ה-1990, בעיקר לנוכח ריבוי החברות הישראליות שהחלו להיסחר בבורסות בחו"ל, ובעיקר בארצות הברית.

==מנהל קשרי משקיעים==
חברות ציבוריות רבות ממנות מנהל קשרי משקיעים (Investore Relations Officer או IRO), שבאחריותו לנהל את פעילויות ה-IR של החברה. מנהל ה-IR שומר על קשר עם אנשי מקצוע בשוק ההון ועם משקיעים אחרים, אשר מבקשים לדעת יותר אודות החברה. במסגרת עבודתו עוסק מנהל ה-IR בהפצת מידע אודות החברה באמצעות הודעות לעיתונות, עיצוב וניסוח מסרי החברה לשוק ההון, איתור משקיעים פוטנציאליים ויצירת קשר עמם, פגישות אישיות עם משקיעים ואנליסטים, השתתפות בכנסי משקיעים, עדכון מדור ה-IR באתר החברה, והפקת דו"ח שנתי. מנהל ה-IR עוסק גם בניתוח רשימת בעלי המניות בחברה ובמעקב אחר שינויים בבעלות בחברה. 

מנהל קשרי המשקיעים חייב להיות מודע לסוגיות שעל סדר יומה של החברה ואשר עשויות להשפיע עליה ועל התוצאות העסקיות שלה. מנהל ה-IR נהנה מגישה ישירה ליו"ר החברה, למנכ"ל החברה ולסמנכ"ל הכספים של החברה, כדי להבטיח שהמסרים שמעבירה החברה למשקיעים ולשוק ההון כולו יהיו אחידים ועקביים.

בחברות רבות מקובל להעסיק חברה חיצונית כיועצת וכמטפלת בקשרי המשקיעים. יתרונה של חברה חיצונית בא לידי ביטוי בהיכרות הקרובה יותר שיש לה עם פעילי שוק ההון וברמת עדכונה על השינויים בשוק, כגון מעבר אנליסטים מגוף לגוף וכן ניסיונה בהתמודדות עם מצבים שונים.

== קישורים חיצוניים ==
* 
<div style="direction: ltr;">
* [http://www.niri.org/ NIRI - National Investor Relations Institute]
* [http://irmagazine.thecrossbordergroup.com/ IR Magazine]
* [http://www.ironthenet.com/static/knowhow/index.html IR on The Net] 
* [http://www.ir-soc.org.uk The Investor Relations Society (UK)]
</div>

קטגוריה:שוק ההון
קטגוריה:מימון
קטגוריה:יחסי ציבור
39 (מספר)

39 (במילים בלשון זכר: שלושים ותשעה; בלשון נקבה: שלושים ותשע) הוא המספר הטבעי העוקב ל-38 וקודם ל-40.

== במתמטיקה ==
שלושים ותשע הוא הסכום של חמשת המספרים הראשוניים האי-זוגיים הראשונים (3 + 5 + 7 + 11 + 13).
שלושים ותשע הוא הסכום של שלוש החזקות הראשונות של שלוש (3+9+27).

== במדע ==
שלושים ותשע הוא המספר האטומי של איטריום.

== ביהדות ==
עונש המלקות בהלכה כולל 39 מלקות. לפי זוהר חדש על מגילת רות כבר בחטא עץ הדעת נגזרו 39 גזירות, כנגד 39 המלקות.

איסור מלאכה בשבת כולל ל"ט אבות מלאכה – 39 סוגי מלאכות האסורות בשבת.

==בתרבות==
הספר 39 רמזים מספר על המירוץ למציאת 39 הרכיבים של שיקוי שיהפוך את מי שישתה אותו לאדם החזק בעולם.
==קישורים חיצוניים==

==הערות שוליים==

קטגוריה:מספרים טבעיים
כ"ו בתשרי

== חגים ומועדים ==

== אירועים היסטוריים ==
[[בניין המזכירות של האומות המאוחדות בניו יורק]]

* (ע"פ חז"ל והמסורת היהודית) – ביטול יצר עבודה זרה בידי אנשי כנסת הגדולה בתקופת שיבת ציון ביום השלישי לצום שהחל בכ"ד בתשרי
* ה'תש"ה – מלחמת העולם השנייה – הצבא האדום משחרר את ריגה מידי גרמניה הנאצית
* ה'תש"ט – תחילת מבצע חירם, לשחרור הגליל העליון, במלחמת העצמאות.
* ה'תשל"ד – החלטה מס' 338 מאושרת במועצת הביטחון של האו"ם
* ה'תשמ"ה – רצח שני הסטודנטים בידי מחבל סמוך למנזר כרמיזן

==בר מצווה==
פרשת הבר מצווה של ילד שנולד בכ"ו תשרי היא פרשת נח, אם בר המצווה חל בשנה המתחילה ביום חמישי, או פרשת בראשית ברוב השנים.

== נולדו ==
* ה'תרנ"ו – בבה אידלסון, חברת הכנסת, ממנהיגות תנועת העבודה וממייסדות מועצת הפועלות (נפטרה ה'תשל"ו)
* ה'תש"א – רבי דוד טברסקי (ניו סקוור), האדמו"ר מסקווירה
* ה'תשכ"ב – משה ליאון, ראש עיריית ירושלים

== נפטרו ==
* ה'תקפ"ז – רבי אשר מסטולין, בנו של רבי אהרן הגדול מקרלין והאדמו"ר השלישי בחסידות קרלין.
* ה'תרצ"ו – הרב יהודה יודל רוזנברג, רב וסופר ביהדות פולין, שהתפרסם בשל מעשיות פסאודואפיגרפיות שפרסם, ובראשן סיפורי הגולם מפראג.

----

* כ"ה בתשרי – כ"ז בתשרי
* תשרי

==הערות שוליים==

א26
י26
י"ג בתשרי

==חגים ומועדים==
*הימים שבין יום כיפור לסוכות

== אירועים היסטוריים ==

* ה'תשי"א – תחנת גלי צה"ל מתחילה את שידוריה
* ה'תשמ"ז – הנווט רון ארד נפל בשבי ארגון אמל לאחר שמטוסו נפל בדרום לבנון
* ה'תשס"א – אספסוף פלסטיני מבצע את הלינץ' ברמאללה בשני חיילים ישראלים ומרטש גופותיהם. אירוע זה הסלים את העוינות באינתיפאדה השנייה
* ה'תשס"ג – פיגוע התאבדות באוטובוס בתל אביב, בו נהרגו 6 אנשים

== נולדו ==
* ה'תרנ"א – רבי מרדכי שלמה פרידמן האדמו"ר מבויאן בניו יורק, חבר מועצת גדולי התורה וראש אגודת האדמו"רים בארצות הברית (נפטר ה' באדר ה'תשל"א)
* ה'תש"ח – שאול יהלום, פוליטיקאי ישראלי
* ה'תשי"ט – יעקב כהן, שחקן וקומיקאי ישראלי

== נפטרו ==
* ה'תנ"א – רבי חגי חנוך פרנקל, דיין בווינה, רב ואב"ד במברג והנאו.
* ה'תקס"ג – רבי שלום שכנא מפראהביטש (נולד ה'תקכ"ט)
* ה'תקע"ג – מאיר אנשל רוטשילד, מייסד שושלת רוטשילד (נולד ה'תק"ד)
* ה'תקצ"ח – רבי עקיבא איגר, מגדולי האחרונים (נולד א' בחשוון ה'תקכ"ב)
* ה'תרמ"ג – רבי שמואל שניאורסון האדמו"ר הרביעי של חסידות חב"ד (נולד ב' באייר ה'תקצ"ד)
* ה'תרמ"ה – רבי מנחם מנדל פנט בנו של רבי יחזקאל פנט (המראה יחזקאל) היה האדמו"ר השני מדעעש (נולד ב-ה'תקע"ח)
* ה'תרע"ג – הרב חיים ברלין אב"ד ור"מ וולוז'ין, רבה של מוסקבה וירושלים (נולד ה' בשבט ה'תקצ"ב)
----

* י"ב בתשרי – י"ד בתשרי
* תשרי

==הערות שוליים==

א13
י13
כ' בתשרי

==חגים ומועדים==
* היום החמישי של חול המועד סוכות בארץ ישראל ובחוץ לארץ היום הרביעי

== אירועים היסטוריים ==
* ה'תש"ה – הזונדרקומנדו היהודים מארגנים ניסיון-מרד במחנה ההשמדה אושוויץ-בירקנאו. הניסיון נכשל, וכל אלה שלקחו בו חלק נרצחו
* ה'תשמ"ד – ריצ'רד סטולמן מכריז על פרויקט GNU לפיתוח מערכת הפעלה חופשית דמוית UNIX
* ה'תשמ"ו – הפיגוע בראס בורקה: חייל מצרי יורה למוות בשבעה ישראלים במפרץ שחם בדרום סיני
* ה'תשמ"ז – תחילת השידורים הניסיוניים של ערוץ 2
* ה'תשע"ב – חייל צה"ל גלעד שליט שב לישראל לאחר כחמש שנים בשבי החמאס

== נולדו ==
* ה'תרמ"ז – הרב יצחק זאב סולובייצ'יק (ידוע בשם הגרי"ז, או הרב מבריסק), רבה של העיר בריסק וראש ישיבתה בבריסק ואחר כך בירושלים (נפטר ביום ט' בתשרי ה'תש"ך)
* ה'תרע"ו – אתל רוזנברג, יהודייה אמריקאית שהורשעה ביחד עם בעלה בריגול למען ברית המועצות (הוצאה להורג בשנת ה'תשי"ג)

== נפטרו ==

* ה'תכ"ד – רבי השיל מקראקא, ראש ישיבה ופוסק בפולין.
* ה'תקפ"ט – רבי אליעזר פאפו מחבר ה"פלא יועץ"
* ה'תרצ"ג – הרב ראובן אליהו ישראל, רבה של רודוס. (נולד ב-ה'תרט"ז)
* ה'תשס"ו – רבי אברהם ישכר אנגלרד האדמו"ר הששי בחסידות ראדזין. הוא אשר הקים מחדש את חסידות איזביצה ראדזין לאחר השואה.
* ה'תשע"ג – הרב זאב חיים ליפשיץ בעל שיטה פסיכולוגית-יהודית, עמד בראש "סדנת אנוש" בירושלים (נולד ב-ה'תרצ"ו)

----

* י"ט בתשרי – כ"א בתשרי
* תשרי

א20
י20